**РАЗДЕЛ 2.**

**МЕТОДИКАТА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТАТА;**

Обществената поръчка се възлага въз основа на „**икономически най-изгодната оферта**”. Икономически най-изгодната оферта се определя въз основа на критерий за възлагане „**оптимално съотношение качество/цена**“ по чл. 70, ал. 2, т. 3 от ЗОП

Комплексната оценка („КО“) на всеки участник се получава като сума от оценките на офертата по следните три показателя:

* Показател 1 - предложена цена – П1 с тежест 50 %;
* Показател 2 - срок за изпълнение /в календарни дни/ – П2 с тежест 25 %;
* Показател 3 - гаранционен срок /в месеци/ - П3 с тежест 25 %.

Комплексната оценка на офертите се формира по следната формула: КО = П1 +П2 + П3

**Максималната стойност на комплексната оценка (КО) е 100 точки.**

Оценките по отделните показатели се представят в числово изражение с точност до втория знак след десетичната запетая.

Оценките по отделните показателни, се определят по следния начин:

**1.** Показател 1 - Предложена цена – П1 с тежест 50 %.

По показател 1, офертите ще се оценяват в зависимост от предложената от участника цена за изпълнение на поръчката с включен ДДС, по следната формула:

П1 = предложена минимална цена X 50

предложена цена от кандидата

**2.** Показател 2 - Срок за изпълнение /в календарни дни/ – П2 с тежест 25 %.

По показател 2, офертите ще се оценяват в зависимост от предложения от участника срок за изпълнение /в календарни дни/, по следната формула:

П2 = предложен най-кратък срок X 25

предложен срок от кандидата

**3.** Показател 3 - Гаранционен срок /в месеци/ - К3 с тежест 25 %.

По показател П3, офертите ще се оценяват в зависимост от предложения от участника гаранционен срок /в месеци, като предложения срок не може да бъде по - кратък от срока по Наредба № 2 от 31.07.2003г./, по следната формула:

П3 = предложен срок от кандидата X 25

предложен най-дълъг срок

Класирането на предложенията се извършва на база на комплексна оценка (**КО)** на всяка от офертите получена по следната формула: **К = К1 + К2 + К3**

**Необичайно благоприятни оферти**

Когато предложение в офертата на участник, свързано с цена е с повече от 20 на сто по-благоприятно от средната стойност на предложенията на останалите участници по същия показател за оценка, възложителят ще изиска подробна писмена обосновка за начина на неговото образуване, която трябва да се представи в 5-дневен срок от получаване на искането. Получената обосновка се оценява по отношение на нейната пълнота и обективност относно обстоятелствата по чл.72, ал. 2 от ЗОП, на които се позовава участникът. При необходимост от участника може да бъде изискана уточняваща информация. Обосновката може да не бъде приета и участникът да бъде отстранен само когато представените доказателства не са достатъчни, за да обосноват предложената цена или разходи.

**Възложителят няма да приеме оферта**, когато се установи, че предложените в нея цена е с повече от 20 на сто по-благоприятни от средните стойности на съответните предложения в останалите оферти, защото не са спазени норми и правила, свързани с социалното и трудовото право, приложими колективни споразумения и/или разпоредби на международното социално и трудово право, които са изброени в приложение № 10 от ЗОП.

**Възложителят няма да приеме оферта**, когато се установи, че предложената в нея цена е с повече от 20 на сто по-благоприятни от средната стойност на съответните предложения в останалите оферти поради получена държавна помощ, когато участникът не може да докаже в предвидения срок, че помощта е съвместима с вътрешния пазар по смисъла на чл. 107 от ДФЕС.

**Указания за прилагане на методиката и избор на изпълнител:**

Когато комплексните оценки на две или повече оферти са равни, с предимство се класира офертата с по-ниска предложена цена.

Комисията провежда публично жребий за определяне на изпълнител между класираните на първо място оферти, ако участниците не могат да бъдат класирани по горния ред.

ВАЖНО!!! Всички суми следва да бъдат закръглени до втория знак след десетичната запетая.